Ondersoek ná man sterf toe hy afgetrek word | Maroela Media
Die Onafhanklike Polisieondersoekdirektoraat (Opod) ondersoek 'n voorval waar 'n motoris in die teenwoordigheid van beamptes van die Johannesburgse metropolisie (JMPD) dood is.
Supt. Wayne Minnaar, woordvoerder van die JMPD, het gesê beamptes het Saterdagaand die bestuurder van 'n Audi A5 agternagesit nadat hy 'n verkeerslig verontagsaam het by die William Nicol-afrit op Sandton-weg.
"Die bestuurder van die Audi het teen 'n sypaadjie vasgery en die voertuig het in 'n park beland. Die bestuurder was aggressief en het hom teen inhegtenisneming verset aangesien hy onder die invloed van alkohol was."
Volgens Minnaar het beamptes op die toneel bystand ontbied en is die motoris toe onder bedwang gebring en geboei.
"Hy is agter in 'n JMPD-voertuig gelaai. Hy het toe glo aan beamptes gesê hy sukkel om asem te haal. Hy is uit die voertuig gehaal waarna beamptes 'n ambulans ontbied het."
Paramedici het die motoris behandel en hy is later op die toneel dood verklaar. Minnaar het bevestig dat Opod die voorval ondersoek.
eNCA berig intussen die oorledene is die 25-jarige Tshegofatso Selahle. Sy familie het aan eNCA gesê hy is deur JMPD-beamptes aangerand en met pepersproei gespuit. Die familie eis geregtigheid.
In die nuus jmpd Opod
Seker hom gerob en gemoor
Was die familie dan op die toneel, Dat hulle nou geregtigheid soek.
Doen eerder n nadoodse ondersoek. Ja baie van die Beamptes is rof, maar ondersoek eers die storie, daar sal nou baie liegstories uitkom om vir mekaar te dek.
Klink eerder of geregtigheid klaar geskied het.
Hoe weet die familie dat hy aangerand en met "pepper spray" gespuit is? Die oorledene kon tog nie dit aan die familie vertel het nie. Hier is een en een beslus nie twee nie. Ek stem saam met Emily, doen die nodige nadoodse ondersoek om vas te stel wat die oorsaak was.
Nee wat, hierdie klink soos 'n "bribe-gone-wrong"! My seun is twee naweke terug ook deur sogenaamde Metro Polisie afgetrek en geintimideer en gedreig met arrestasie.